Afrikaanse Samekoms: 12 Julie – Still Bay Baptist Church
Afrikaanse Samekoms: 12 Julie
GROTER AS 'N OORMAG DEMONE
Kom kyk wat die Here gedoen het, watter ontsettende dinge Hy op die aarde tot stand bring:
die oorloë oor die hele aarde laat Hy ophou, pyle en boë verbreek Hy, spiese slaan Hy stukkend, oorlogswaens verbrand Hy met vuur.
Die Here, die Almagtige, is by ons, die God van Jakob is vir ons 'n beskutting.
WANNEER GAAN ONS WEER BYMEKAAR KOM? Dit is 'n moeilike besluit met baie dinge wat oorweeg moet word. Met die uitbreek van die COVID-19 wat vinnig in Suid-Afrika groei, is dit nou die tyd om fisiese kontak te vermy. As u iets kan doen sonder om iemand fisies te ontmoet: doen dit so. Dit geld ook vir ons Sondagbyeenkomste. Maar in die komende weke sal die ouderlinge bespreek wat die beste manier is om vorentoe te beweeg.
KING'S KIDS ONLINE! Omdat ons nie op die oomblik King's Kids Vrydae by die skool kan doen nie, het 'n deel van die groep 'n aanlyn King's Kids begin. Die videos is alles in Afrikaans so deel asb met mense wat Afrikaanse laerskool kinders het. Ons hoop om weekliks 'n nuwe video vry te stel: kingskids.org.za
IN NOOD. Undien u enige nood het op die oomblik (finansieel, kos, produkte, emosioneel, geestelik), laat weet my asb sodat ons kan help
HELP BADISA SOP MAAK. As u wil kan u Badisa help deur sop te maak vir hulle. Van Maandag af gaan hulle net vir die kinders kos maak, omdat die ouers nou weer kan werk / werk soek. Kontak asb vir BADISA as u kan help: 028 754 2203
Vandag gaan elke huis by hulself nagmaal hou. Het u dit al voorheen gedoen? Daar is geen gebooie in die Bybel wat sê net die pastoor/dominee mag dit doen en dat dit by die kerk moet wees nie. 🙂 As u alleen tuis is, praat / bid hierdie woorde hardop om die goedheid van God te verkondig!
a) Lees die volgende gedeelte om u te herinner aan die doel van die brood
1 Korintiërs 11: 23–24
b) Laat iemand bid om God te dank vir die brood wat sy liggaam verteenwoordig wat aangebied is ter vergewing van ons sondes.
c) Breek en deel die brood uit en eet op u eie tyd.
d) Lees die volgende gedeelte om u te herinner aan die doel van die wyn / druiwesap
1 Korintiërs 11: 25–26
Net so ook het Hy ná die maaltyd die beker geneem en gesê: "Hierdie beker is die nuwe verbond, wat deur my bloed beseël is. Gebruik dit, elke keer as julle daaruit drink, tot my gedagtenis." Elke keer as julle van hierdie brood eet en uit die beker drink, verkondig julle die dood van die Here totdat Hy kom
e) Laat iemand bid om God te dank vir die nuwe genadeverbond wat deur die perfekte bloed van Jesus Christus ingestel is
f) Deel die bekers/glasies uit en drink saam.
g) Laat iemand bid om God te dank dat ons deel kan neem aan sy dood en lewe.
Bid vir mense wat siek is met COVID-19. Bid dat God die drastiese verspreiding van COVID-19 in Suid-Afrika sal halt.
Sommige personeellede van ouetehuise en versorgingsfasiliteite (bv. Connie Lugg in Kaapstad) moet permanent by hul werk bly om die inwoners veilig te hou. Bid vir hulle, want hulle mag nie gedurende hierdie tyd kontak met hul families hê nie.
Bid vir die leiding van God in die pad vorentoe. Bid vir die wysheid oor wanneer en hoe ons moet begin saamkom. Bid vir elkeen van ons dat ons passievol en doelbewus sal wees om kerk te laat gebeur op ander maniere terwyl fisieke groot vergaderings nie wys is nie.